hvor man ikke kjendte Søvandets Indflydelse, medens han 
selv havde beholdt den anden og lagt den til Side. Den 
havde ligget nogle Aar og var gaaet i Stumper, og det var 
dem, han her vilde fremvise. 
Kaptain Bauditz fremsatte derpaa: Indledende Be¬ 
mærkninger som Bidrag til en Diskussion om Jernbaner 
og Dampkraften som Transportmiddel med sær¬ 
ligt Hensyn til Forholdene i Danmark: 
Taleren trode ikke, at han vilde finde Modsigelse, 
naar han begyndte sit Foredrag med at udtale, at vi levede 
i Opfindelsernes Tid. Der var mange, som vilde give 
Tiden Særpræg af prosaisk, materiel, som fandt, at de 
materielle Interesser havde taget Overhaand, hvad der blandt 
andet gav sig Luft derved, at der blev lagt særlig Vind 
paa den Side af Videnskabeligheden, som denne Forsamling 
repræsenterede. Taleren trode ikke, at man havde Ret 
til at gjøre en saadan Bebreidelse; han gad vide, om det 
Opsving, som Videnskaben havde taget i de sidste 30 Aar, 
kunde siges at gaa i prosaisk Retning; han vilde spørge, 
om man kunde finde noget mere Vækkende end de Op¬ 
dagelser, der vare skete paa Naturvidenskabernes Omraade. 
Han trode, at man ganske rolig kunde tage mod denne 
Bebreidelse, og at det var klart, at enhver Udvikling, som 
skulde fremme det høiere aandelige Liv, maatte medtage 
det Materielle; thi, saa vidt ham bekjendt, var der en vis 
Vekselvirkning imellem dem. Vi maatte være glade over, 
at Videnskaben ikke blot var høist praktisk, men at den 
var bleven populær, var begyndt at trænge ind i Folket, og 
han følte sig overbevist om, at dette var en stor Vel¬ 
gjerning. Dette kunde danne Overgangen til, hvad han 
især vilde tale om, hvorledes Foretagelsesaanden i vor Tid 
straks bemægtigede sig enhver Opfindelse. I gamle Dage 
kunde Videnskaben ogsaa gjøre Opfindelser, men der gik 
da Aarhundreder, inden de fik praktisk Betydning. Hvor 
lang Tid gik der ikke, inden ørsteds store Opdagelse af 
